Huapintuko

Huapintuko (Ctenomys sociabilis) on Argentiinassa kotoperäisenä elävä äärimmäisen uhanalainen jyrsijälaji. Sitä on tavattu vain pienellä alueella Neuquénin maakunnassa.

Aikuinen huapintuko painaa tyypillisesti vähän alle 200 grammaa. Turkin yleisväri on ruskea, ylähuulessa on lyhyet mustat viikset ja poskissa kaksi oranssia läikkää.

Huapintukot elävät ryhminä luolastoissa kosteiden niittyjen reunamilla Andien-Patagonian aroalueella. Tutkittujen yksilöiden pääasiallinen ravintokasvi oli niittynurmikka.

Lähteet 

Jyrsijät
Uhanalaiset nisäkkäät